cyanic-selkie/wikianc huggingface dataset:
Մանվել Իսկանդարյան
Կենսագրություն
Մանվել Իսկանդարյանը հեղինակ է գիտական մեկ մենագրության, աշխարհագրության դպրոցական մի քանի դասագրքերի (որոնցով դպրոցում աշակերտները ուսանեցին շուրջ 20 տարի), ուսուցչի ձեռնարկի և շուրջ քառասուն գիտական հոդվածների ու քարտեզների։
Հատկապես հատկանշական է Հայկական բարձրավանդակի ֆիզիկա-աշխարհագրական մարզերին նվիրված նրա հոդվածաշարը․
Գիտական ու մանկավարժական ողջ գործունեությանը զուգահեռ, Մանվել Իսկանդարյանը գիտահանրամատչելի ստեղծագործությունների միջոցով փորձում էր աշխարհագրությունը դարձնել առավել հանրային՝ օգտագործելով արկածային ժանրին բնորոշ տարրերը։ Այդպես ծնվեցին նրա երեք գիտահանրամատչելի գրքերը․
90° միջօրեականը․ Գիրք առաջին․ Եվրասիայում,
90° միջօրեականը․ Գիրք երկրորդ․ Հյուսիսային Ամերիկայում,
90° միջօրեականը․ Գիրք երրորդ․ Հարավային Ամերիկայում։
Խ․Աբովյանի անվան ՀՊՄՀ-ի «Մանկավարժական Համալսարան» պաշտոնաթերթը 2014թ․ նոյեմբերին՝ Մ․Իսկանդարյանի մահվանից օրեր անց, ծավալուն հոդված տպագրեց ներկայացնելով իր երախտավոր աշխատակցի անցած ողջ ճանապարհը։
Բելիչի (կղզի)
Բելիչի, Շանտարյան կղզեխմբի կղզի։ Մակերեսը մոտ 70 կմ2 է, երկարությունը 20 կմ է, լայնությունը՝ 1,5-ից 7 կմ ։ Մայրցամաքից բաժանված է Լինդգոմի նեղուցով, հարևան Մալիյ Շանտար կղզուց՝ Օպասնի նեղուցով։ Կղզին պատված է խեժափիճու անտառով։
Բելիչիից 2-2,5 կմ արևմուտք գտնվում են Հյուսիսային, Միջին և Հարավային կղզիները։
Բելիչին հարևան կղզիների հետ միասին մտնում է «Շանտարյան կղզիներ» անունով բնության պետական արգելավայրերի կազմի մեջ ։ 2013 թվականին Ռուսաստանի կառավարության հրամանով բացվել է «Շանտարյան կղզիներ» Ազգային պարկը, որի կազմի մեջ ևս մտնում է Բելիչի կղզին ։
Յարոսլավ Օվսյաննիկով
Ակումբային
Ֆուտբոլով սկսել է զբաղվել Բառնաուլի «Պոլիմեր» օլիմպիական ռեզերվի մասնագիտացված մանկապատանեկան մարզադպրոցում ։ Հետո տեղափոխվել է Մոսկվա, որտեղ նախ զբաղվել է ֆուտբոլով «Տրուդովիե ռեզերվի» դպրոցում, իսկ հետո սովորել է «Չերտանովո» պետական կրթական կենտրոնում և խաղացել համանուն ակումբում։
2011 թվականի ձմռանը 2,5 տարվա պայմանագիր է կնքել «Տոմ» ֆուտբոլային ակումբի հետ, որտեղ սկզբում խաղացել է երիտասարդական կազմում ։ 2012 թվականի մարտին կատարել է նորամուտը հիմնական կազմում՝ մասնակցելով Նիժնի Նովգորոդի «Վոլգա» ակումբի դեմ խաղին։
2013 թվականի փետրվարի 27-ին Օվսյաննիկովը մինչև մրցաշրջանի ավարտը վարձավճարային հիմունքներով տեղափոխվել է «Սիբիրյակ» ։ Բրատսկի ակումբում խաղալու ընթացքում Օվսյաննիկովը «Սիբիրյակի» կազմում մասնակցել է 10 խաղի և խփել 1 գոլ։
2013 թվականի ամռանը վարձավճարով տեղափոխվել է Ուլյանովսկի «Վոլգա» ակումբ ։
2014-2015 մրցաշրջանում հայտագրվել է «Տոմի» «Տոմ-Ե» ֆարմ-ակումբում։
Հավաքականում
2011 թվականի հունիսին հրավիրվել է Ռուսաստանի պատանեկան հավաքական՝ մասնակցելու ՇՀԿ-ի գավաթի խաղարկության միջազգային մրցաշարին։ Դմիտրի Ալենիչևի գլխավորությամբ ռուսական թիմն առաջնությունում զբաղեցրել է առաջին հորիզոնականը, իսկ Օվսյաննիկովը ճանաչվել է առաջնության լավագույն պաշտպան ։
Դիեգո Աբդյան
Դիեգո Մատիաս Աբդյան Մասսիմինո (Diego Matias Abdian Massimino, ), արգենտինացի ֆուտբոլիստ, «Սանտա-Կոլոմա» ակումբի պաշտպան։
Կենսագրություն
2004-2005 թվականներին խաղացել է հայրենիքում՝ հանդես գալով Պրեմիեր C-ի (Արգենտինայի 4-րդ առաջնություն) «Ֆերրոկարրիլ Ուրկիսա» ակումբում ։
2007 թվականի ամռանը տեղափոխվել է անդորրական «Սան Ժուլիա» ակումբ։ 2007 թվականի հունիսին մասնակցել է Ինտերտոյի Գավաթի երկու հանդիպման՝ բոսնիական «Սլավիայի» դեմ, որոնք ավարտվել է ընդհանուր հաշվով պարտությամբ (4:6)։ 2007-08 մրցաշրջանում «Սան Ժուլիան» դարձավ Անդորրայի առաջնության արծաթե մեդալակիր և Անդորրայի գավաթի հաղթող։ 2008 թվականի հուլիսին մասնակցել է ՈՒԵՖԱ Գավաթի որակավորման առաջին փուլին՝ խաղալով բուլղարական «Չերնո մորեյի» դեմ խաղին, սակայն խաղաց միայն տնային խաղում, որը ավարտվեց պարտությամբ 0:5 հաշվով։ Արդյունքում անդորրացիները պարտվեցին (9:0 ընդհանուր հաշվով)։ 2008-2009 մրցաշրջանում ակումբտ դարձավ Անդորրայի չեմպիոն։
2009 թվականի ամռանը «Սան Ժուլիան» նորմաուտը նշեց Չեմպիոնների Լիգայում։ Որակավորման առաջին փուլում ակումբը 2 խաղերի արդյունքում հաղթեց Սան Մարիենոյի «Լևսկի» ակումբին։ Առաջին խաղում Աբդյանը կարմիր քարտ ստացավ և բաց թողեց հաջորդ հանդիպումը։ Երկու խաղերի արդյունքում «Սան Ժուլիեն» պարտվեց։
2010 թվականի սկզբին տեղափոխվեց «Լուզիտանս»։ 2010 թվականի հուլիսին մասնակցել է Եվրոպա Լիգայի որակավորման առաջին փուլին՝ մասնակցելով մակեդոնական «Ռաբոտնիչկի» ակումբի դեմ խաղին։ Աբդյանը խաղաց միայն արտագնա խաղում։ Երկու խաղերի արդյունքում «Ռաբոտնիչկիները» հաղթեցին։
2011 թվականին դարձավ «Սանտա-Կոլոմայի» ֆուտբոլիստ։ 2012 թվականի ամռանը մասնակցել է Եվրոպա Լիգայի որակավորման առաջին փուլին՝ խաղալով խորվաթական «Օսիեկա» ակումբի դեմ։ Դիեգո Աբդյանը խաղաց միայն արտագնա խաղում։ Երկու խաղերի արդյունքում «Սանտա-Կոլոման» պարտվեց 1:4 հաշվով։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի կիսապաշտպաններ
Թոք (Մարդինի գավառ)
Թոք, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Քեյլի Մաքքիոուն
Քեյլի Մաքքիոուն (Kaylee Rochelle McKeown, ), ավստրալիացի լողորդ, քառակի օլիմպիական չեմպիոն, 2017 և 2019 թվականների աշխարհի առաջնությունների մեդալակիր, 2018 թվականի պատանեկան օլիմպիական խաղերի չեմպիոն։
Կարիերա
Բուդապեշտում անցկացված 2017 թվականի աշխարհի առաջնությունում կոմպլեքս լողով խառը էստաֆետում նվաճել է իր առաջին լուրջ մրցանակը` արծաթե մեդալ :
Բուենոս Այրեսում կայացած երիտասարդական օլիմպիական խաղերի ժամանակ դարձել է չեմպիոն 50 մ մրցատարածությունում, ինչպես նաև արժանացել է տարբեր անվանակարգերի ևս երեք մրցանակների։
Կորեայի Կվանգջու քաղաքում անցկացված 2019 թվականի աշխարհի առաջնությունում նվաճել է երկու մեդալ, անհատական ​​մրցումներում՝ արծաթե մեդալ 200 մետր մրցատարածությունում՝ զիջելով ամերիկացի մարզիկ Ռիգան Սմիթին 2,57 վայրկյանով ։ Կանանց 4×100 համակցված փոխանցումավազքում նույնպես ստացել է արծաթե մեդալ ։
2020 թվականի Ամառային օլիմպիական խաղերում արժանացել է երեք ոսկե և մեկ բրոնզե մեդալների ։
Ծանոթագրություններ
Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:Ավստրալիացի լողորդներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Օբրոկ (գյուղ, Դեմիդովսկի շրջան)
Օբրոկ (Оброк), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Բերստելանդ
Բերստելանդ (Bersteland), կոմունա Գերմանիայում, Բրանդենբուրգի տարածքում։
Արտաքին հղումներ
Կատեգորիա:Գերմանիայի քաղաքներ
Պավլովա (տորթ)
Պավլովա, տորթ-բեզե թարմ մրգերով, որն առանձնապես հայտնի է Նոր Զելանդիայում և Ավստրալիայում։ Պատրաստվում է բեզեյով, խփված կաթի սերուցքով, վերևի շերտը պատրաստված է ելակով կամ արևադարձային մրգերով։ Պավլովան կարելի է թխել, երբ այն արդեն ունի տորթի տեսք, կամ բաժիններով, զարդարելով ամեն կտոր առանձին-առանձին։
Ստեպանիկի (գյուղ, Տյոմկինսկի շրջան)
Ստեպանիկի (Степаники), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Պավլովա (տորթ)
Անունը առաջացել է բալետի պարուհի Աննա Մատվեևնա Պավլովայից։ Այն ժամանակներում պարուհու անունով էին կոչվում մի շարք բաներ՝ շոկոլադե կոնֆետներ, հագուստներ, օծանելիքներ։
Ստեպանիկի (գյուղ, Տյոմկինսկի շրջան)
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Պավլովա (տորթ)
Պատմություն
Համաձայն աղանդերի բաղադրատոմսի հետախուզումների այն գտնվում է Նոր Զելանդիայում ։ Ռեստորանի շեֆ-խոհարարը Վելինգտոնի որևիցե հյուրանոցում ստեղծեց այդ աղանդերը 1926 թվականին, որ հյուրասիրի բալետի պարուհուն իր պարից հետո ։ Սակայն Ավստրալիայում համոզված են որ աղանդերի բաղադրատոմսը առաջին անգամ ստեղծել է խոհարար Բերտ Սաշենը 1935 թվականին, երբ նա աշխատում էր «Էպլանադե» հյուրանոցում։ Տորթը պատրաստում էին ծննդյան համար, և ներկայացնում էին որպես նոր աղանդեր, շեֆ-խոհարարը բարձրաձայնեց «Այնպես նուրբ է ինչպես Պավլովան»։ Համաձայն այդ տարբերակի աղանդերը ստացավ այդպիսի անվանում ։
Մարդաբան, պրոֆեսոր Հելեն Լիչը Օտագո համալսարանից, Նոր Զելանդիա, ստեղծել է խոհարարական գրքերի գրադարան, որում գոյություն ունի 667 բաղադրատոմս։ Իր գրքում «Պավլովայի աղանդերի պատմությունը՝ նոր զելանդական հրուշակային պատմության կտոր» նա պատմում է իր հանրահայտ աղանդերի պատմության մասին։ Համաձայն Հելեն Լիչի, Ավստրալիայի աղանդեր «Պավլովա»-ի առաջին բաղադրատոմսը ստեղծվել է 1935 թվականին, իսկ Նոր Զելանդիայում՝ 1929 թվականին NZ Dairy Exporter Annual ամսագրում ։
Պատրաստում
Աղանդեր «Պավլովա»-ն պատրաստվում է հարած հաստ փրփուրի մեջ (երբեմն աղով) ձվի սպիտակուցին ավելացնում ենք շաքարավազ, սպիտակ գինու քացախ, եգիպտացորենի օսլա եւ վանիլային շաքար։ Ստացվում է խառնուրդ, թխվում է այնպես, ինչպես բեզեն ։ Օսլայի շնորհիվ տորթը ստանում է ճռճռան կեղև, իսկ ներսում փափուկ է մնում, դրանով էլ այն տարբերվում է բեզեյից։ Վերևից տորթը ծածկված է սերուցքով և թարմ մրգերով՝ ելակով, ազնվամորիով, կիվիյով, բանանով կամ դեղձով։ Սովորական իսկական համը տորթին տալիս է փափկություն ։ Ցանկալի է, որ տորթը զարդարվի մինչ մատուցվելը։ Նույնպես ցանկալի չէ, որ զարդարված տորթը մնա մինրև հաջորդ օրը, նրա համեմունքները հնանում են։ Չզարդարված տորթը մեկ գիշեր կարելի է թողնել ջեռոցում, որում այն թխվել է, որ զարդարվի տորթը։
Կասանո Մանյագո
Կասանո Մանյագո (Cassano Magnago, Cassan Magnagh), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Պավլովա (տորթ)
Ամենամեծ «Պավլովա» տորթը աշխարհում
1999 թվականի փետրվարին Նոր Զելանդիայի ազգային թանգարանում՝ Տե-Պապա-Տնգարևում նշում էր իր ստեղծած տորթի «Պավլովա»-ի ծննդյան առաջին օրը։ Տորթի երկարությունը 45 մ էր։ Տորթը կտրեց Նոր Զելանդիայի նախարար Ջեննի Շիպլին։ Սակայն մարտի 2005 թվականին Արևելյան համալսարանի աշակերտները պատրաստեցին «Պավկոնգ» տորթը։ Տորթի երկարությունը 64 մ էր։ Պատրաստման համար օգտագործվել է 5000 սպիտակուց, 150 կմ շաքարավազ և 150 լ սերուցք ։
Կասանո Մանյագո
Բնակչությունը 20 754 մարդ։ Բնակչության միջին խտությունը՝ 1723 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 21012: Հեռախոսային կոդը՝ 0331։
Պավլովա (տորթ)
Ծանոթագրություններ
Կատեգորիա:Աղանդեր Կատեգորիա:Տորթեր Կատեգորիա:Ավստրալիական խոհանոց Կատեգորիա:Ուտեստներ հավի ձվից
Կասանո Մանյագո
Ծանոթագրություններ
Կատեգորիա:Իտալիայի բնակավայրեր
Փիլիսոփայական քար
Փիլիսոփայական քար (lapis philosophorum), ըստ միջնադարյան ալքիմիկոսների նկարագրությունների՝ որոշակի ռեագենտ, որի միջոցով հնարավոր է իրականացնել մետաղների ոսկու վերափոխում (փոխարկում), ինչպես նաև ստեղծել կյանքի էլիքսիր։
Ալքիմիայի գլխավոր նպատակներից մեկը՝ երկու առեղծվածային նյութի պատրաստումն էր, որը կօգներ կատարելագործել մետաղները։ Առաջինը կոչվում էր «սպիտակ առյուծ»։ Այն կարող էր հասարակ մետաղները վերածել արծաթի։ Առավել կարևոր էր «փիլիսոփայական քարի» պատրաստումը, որը պետք է օժտված լիներ յուրահատուկ հատկությամբ. այն է՝ վերածել հասարակ մետաղները ոսկու։ Այն անվանում էին նաև կյանքի համադարման և կյանքի էլիքսիր։ Բացի այդ այն հանդիսանում էր հատուկ դեղորայք, որի լուծույթի ոսկե ըմպելիքի նույնիսկ շատ փոքր զանգվածների ընդունումը կնպաստեր զանազան հիվանդությունների բուժմանը, երիտասարդեցմանը, կյանքի տևողության երկարեցմանը։
Ալքիմիկոսների աշխատություններում «Փիլիսոփայական քարի» խորհրդանիշ է հանդիսանում իր պոչը ուտող վիշապ Իռոբոռոսը կամ մի էակ, որը առաջանում է փիլիսոփայության թագավորի և թագուհու միավորումից։
«Փիլիսոփայական քարը» հայտանաբերողներին անվանում էին ադեպտներ։
Իրական ալքիմիկոսների համար փիլիսոփայական քարը ոչ թե նպատակ էր, այլ զուտ միջոց։ Նրանց հետաքրքրում էր ինքը՝ «փիլիսոփայական քարը», նրանց հետաքրքրում էր այն, թե ինչպես է այն շնորհում հոգու ազատագրում, մեծարում իր տիրոջը։ Թեև շատերը «փիլիսոփայական քարը» համարում են հորինվածք, սակայն XX դարում փորձերի արդյունքում պարզվել է, որ հաճախ ոսկու շատ փոքրիկ զանգվածներ ստացվում են այլ էլեմենտներից՝ միջուկային շարժիչի հետ աշխատանքի արդյունքում։
«Փիլիսոփայական քարի» պատրաստման բաղադրատոմս («Մեծ Գրիմուար» գրքից)՝
Կատեգորիա:Ալքիմիա Կատեգորիա:Մոգություն Կատեգորիա:Անմահություն
Կեղտոտ կոյոտ բար (ֆիլմ)
Բար «Կեղտոտ կոյոտ» (Coyote Ugly), ռոմանտիկ կատակերգություն, դրամա։ Պատմությունը Նյու-Յորքում գտնվող իրական «Կեղտոտ կոյոտ» բարի մասին է։ Ֆիլմը թողարկվել է 2000 թվականի օգոստոսին։ Գլխավոր դերերում են Պայպեր Պերաբոն և Ադամ Գարսիան։ Սցենարի հեղինակն է Ջինա Վենդկոսը։
Սյուժո
Վայոլետ Սենֆորդը, որ երգեր է հեղինակում, մեկնում է Նյու Յորք՝ իրականացնելու իր երազանքը։ Այնտեղ նա հանդիպում է «Կեղտոտ կոյոտ» բարի աշխատակցուհիներին և ընդունվում աշխատանքի այդ բարում։
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:2000 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2000-ականների ռոմանտիկ կինոկատակերգություններ Կատեգորիա:Touchstone Pictures ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:2000-ականների դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր
Պիեռ Դեգեյտեր
Պիեռ դը Դեգեյտեր (Pierre Degeyter, Pierre De Geyter,, Փարիզի մոտ), բելգիացի սոցիալիստ, հետագայում՝ կոմունիստ, կոմպոզիտոր, Ֆրանսիայի կոմունիստական կուսակցության անդամ (1920)։ Առավելապես հայտնի է որպես սոցիալիստական շարժման օրհներգի՝ «Ինտերնացիոնալի» երաժշտության հեղինակ։
Մասնագիտությամբ եղել է կահույքագործ։ Երգել է երգչախմբում, ուսումնասիրել երաժշտության տեսություն, սովորել նվագել։ Մասնակցել է սոցիալիստական հեղափոխությանը։ Եղել է Լիլլի «Բանվորական քնար» երգչախմբային ընկերության խմբավար։ Այդ ընկերության համար 1888 թվականին Էժեն Պոտիեի բանաստեղծության տեքստով գրել է «Ինտերնացիոնալի» երաժշտությունը։ Նոտաները տպվել են Դեգեյտերի ազգանունով, առանց անունի։ Աջ սոցիալիստներն ստիպել են Դեգեյտերի եղբորը՝ Ադոլֆին, վիճարկել երգի հեղինակային իրավունքը։ Երկար դատավարությունից հետո, 1922 թվականին, բարձրագույն վճռաբեկ ատյանը Պիեռ Դեգեյտերին հեղինակ է ճանաչել։
Դեգեյտերի այլ գործերից են «Կոմունար» (տեքստը՝ Է․ Պոտիեի), «Հառաջ, բանվոր դասակարգ», «Մուրճ և մանգաղ», «Ռուսական հեղափոխության հաղթարշավը» (Դեգեյտերի տեքստով)։
Այս քաղաքը կհետևի քեզ
Սցենար
Հեռուստասերիալի սյուժեն ծավալվում է բռնցքամարտիկ Ալիի (Քերեմ Բյուրսին) շուրջը։ Երիտասարդը մանուկ տարիներին տեսել է, թե ինչպես է հայրը սպանում մորը։ Նա փրկվել է հորից՝ թաքնվելով նավակների տակ, որտեղ նրան գտել է մի նավաստի և իր հետ տարել։ Նավաստի Ռաուֆը իր հարազատ որդու պես դաստիարակել է Ալիին։ 20 տարի անց նրանք վերադառնում են Ստամբուլ, որտեղ պետք է բեռ փոխադրեին։ Իսկ բեռը պատկանում է Ալիի հորը՝ Մեթին Միքելամօղլուին։ Բացի այդ, նավաստի Ռաուֆը կազմակերպում է հանդիօում հայտնի բռնցքամարտիկի հետ, ով պարզվում է, որ Ալիի իրական հայրն է։ Մեթին Միքելամօղլուն խիստ անձնավորություն է։ Նա ունի դուստր, ով զբաղվում է պարով։ Հայրը դեմ է աղջկա նախասիրություններին։ Հայրը չի թողնում Պելինին մասնակցելու պարերի մրցույթին, որի պատճառով նրանք վիճում են բեռնատար նավի մոտ։ Եվ այդ պահին Ալին հանդիպում է իր կյանքի սիրուն Պելինին։
Արտաքին հղումներ
Կատեգորիա:Թուրքական հեռուստասերիալներ
Շերշեն (պարբերական)
Շերշեն (Шершень), ուկրաինական հումորային և երգիծական ամսագիր և թերթ։ «Շերշեն» առաջին ամսագիրը լույս է տեսել 1906 թվականին, Կիևում, երկրորդը` 1908-1911 թվականներին, ԱՄՆ-ում` Նյու-Յորքում, ապա` Սկրենտոնում։
Ընդհանուր բնութագիր
Հումորային, երգիծական պատկերազարդ «Շերշեն» շաբաթաթերթը հրատարակվել է Կիևում, 1906 թվականի հունվարի 6-ից հուլիսի 14-ը։ Հրատարակիչը և խմբագիրը եղել է Վլադիմիր Լոզինսկին։ Ընդհանուր առմամբ թողարկվել է 26 համար ։
Կարճ ժամանակի ընթացքում «Շերշենը» մեծ հետք է թողել ուկրաինական քաղաքական սատիրայի և ամսագրային գրաֆիկայի արվեստի զարգացման գործում։
Գրական հայտնի աշխատակիցներից են եղել, Ագաթանգեղոս Կրիմսկին, Իվան Լիպան, Օսիպ Մակովեյը, Իվան Նեչույ Լևիցկին, Լյուդմիլա Ստարիցկայա Չերնախովսկայան, Վասիլի Ստեֆանիկը, Ս. Տիմչենկոն, Գտան Խոտկևիչը և այլն։
«Շերշենն» ԱՄՆ-ում
«Շերշենն» ԱՄՆ-ում ի սկզբանե թողարկվել է որպես հումորային և երգիծական պարբերական։ Հրատարակվել է Վասիլի Գրիշկոյի կողմից, 1908 թվականի մարտից մինչև 1911 թվականի հունիսը։ Ի սկզբանե թողարկվել է Նյու Յորք ում, իսկ 1908 թվականի նոյեմբերից` Սկրենտոնում։ 1910 թվականի հոկտեմբերին «Շերշեն»-ը վերափոխվել է գրական-գիտական հայտնի ամսագրի և Եվգենի Գվոզդիկի խմբագրությամբ դարձել է Ուկրաինական աշխատավորական միության օրգանը։  1911 թվականի հունիսին «Շերշեն»-ի փոխարեն Ուկրաինայի աշխատավորական միությունն սկսել է հրատարակել «Ժողովրդի կամք» շաբաթաթերթը։
Արտաքին հղումներ
Կատեգորիա:Պարբերականներ Կատեգորիա:Երգիծական մամուլ Կատեգորիա:Հումորային հեռուստաշոուներ
Moses (երգ, Քոլդփլեյ)
«Moses», երգ բրիտանական Քոլդփլեյ խմբի համերգային Live 2003 առաջին ալբոմից։ ԱՄՆ-ում թողարկվել է 2003 թվականի հոկտեմբերի 6-ին։
Երգի մասին
Երգը գրվել է խմբի բոլոր անդամների կողմից։ Քրիս Մարտինի խոսքերով «այս երգը աշխարհի ամենագեղեցիկ կնոջ սիրո մասին է»։ Հետագայում Մարտինն իր երկրորդ որդուն կոչել է Մոզես Էնթոնի Մարտին։
Արտաքին հղումներ
Կատեգորիա:2003 սինգլներ
Քամդեն (Լոնդոնի շրջան)
Լոնդոնի շրջան Քամդեն (Քեմդեն; London Borough of Camden, ), Լոնդոնի 32 շրջաններից մեկը, տեղակայված ներքին Լոնդոնի կենտրոնում`Վեսթմինսթերից և Սիթիից դեպի հյուսիս։ Զբաղեցնում է 21 կմ² տարածք և ձգվում Հայ-Հոլբորնից մինչև Համփսթեդ-հիթ։ Պատմական կենտրոնը համարվում է Քեմդենի առաջին կոմսի անունը կրող Քեմդեն-թաուն շրջանը ։
Պատմություն
Անցյալում Քեմդենի տարածքը բնակեցվել է արհեստավորներով։ Այնտեղ պատրաստում էին ժամացույցներ (Քլարկենվելլում), դաշնամուր, կահույք և զբաղվում ակնագործությամբ։ Հաննովերի դարաշրջանի ժամանակ Բլումսբերի շրջանը սկսեց կերպարանափոխվել։ Բրիտանական ազնվականները ակտիվ ներդրումներ էին կատարում շինարարության մեջ, որպեսզի հետագայում այդ անշարժ գույքը հանձնեն վարձակալության։ Այդպես ի հայտ եկան Քվին-սքվերը, Ռասսել-սքվերը, Ֆիցրոյ-սքվերը, Բլումսբերի-սքվերը և Բեդֆորդ-սքվերը`քառակուսային տարածքներ՝ կենտրոնում կառուցված մանկապարտեզներով, որոնց առաջնային գեորգիանական կառույցները մինչև հիմա պահպանվել են։
19-րդ դարի սկզբին` Ռեգենտության ժամանակաշրջանում, Լոնդոնը շարունակեց աճել հյուսիսով։ Ճարտարապետ Ջոն Նեշը Գեորգ IV-ի խնդրանքով քանդեց մեծ Քեմդենի հարավում գտնվող Ռիջենս-պարկը, որից հարավ ծածկվում էր Ռիջենսի ջրանցքը։ Նրա սահմաները Ռոբերտ Բրաունինգը անվանել էր «փոքրիկ Վենետիկ»։ Փորձառու կառուցապատող Թոմաս Քյուբիթը ստեղծել է նոր քեմդենական հրապարակներ`Գորդոն-սքվեր և Ուոբյորն-սքվեր։
Ներկա ժամանակներում Քեմդենի պերճաշուք թաղամասերը համադրվում են բավականին դեմոկրատական շինությունների հետ։ Լոնդոնցիների մեջ հատուկ ժողովրդականություն է վայելում Քեմդենի շուկան, ինչպես նաև Լինքոլն Ինն Ֆիլդս սքվերը`Լոնդոնի ամենամեծ հրապարակը և Մանհեթենի Կենտրոնական պարկի նախատիպը։
Բնակչություն
2011 թվականի մարդահամարի տվյալներով Քեմդենում ապրում էր 220 100 մարդ։ Նրանցից 16,1 %-ը կազմել են երեխաներ (մինչև 15 տարեկան), 71 % աշխատունակ տարիքի անձինք (16-ից 64 տարեկան) և 12,9 % տարիքավոր տարիքի անձինք (65 տարեկան և ավելի) ։
Էթնիկ կազմ
Հիմնական էթնիկ խմբերը` ըստ 2007 թվականի մարդահամարի.
71,6 %՝ սպիտակամորթներ, այդ թվում 52,4 %՝ սպիտակամորթ բրիտանացիներ, 3,5 %՝ սպիտակամորթ իռլանդացիներ և 15,7 %՝ այլ սպիտակամորթներ (հույներ, լեհեր, պորտուգալացիներ, իտալացիներ, ֆրանսիացիներ, հրեաներ, գերմանացիներ, հունգարացիներ, ռումինացիներ, բուլղարներ, ալբանացիներ, մակեդոնացիներ, ավստրալիացիներ, նորզելանդացիներ, դանիացիներ),
10,2 %՝ եկվորներ Հարավային Ասիայից, այդ թվում 5,7 %՝ բենգալացիներ, 3,6 %՝ հնդիկներ և 0,9 %՝ պակիստանցիներ,
7,2 %՝ սևամորթներ, այդ թվում 5,1 %՝ սևամորթ աֆրիկացիներ (նիգերիացիներ, սոմալիացիներ, տանզանիացիներ), 1,6 %՝ սևամորթ կարիբացիներ (յամայացիներ) և 0,5 %՝ այլ սևամորթներ,
3,9 %՝ մետիսներ, այդ թվում 1,2 %՝ ասիացիներ, խառնված սպիտակամորթների հետ, 0,8 %՝ սևամորթ կարիբացիներ, խառնված սպիտակամորթների հետ, 0,6 %՝ սևամորթ աֆրիկացիներ, խառնված սպիտակամորթների հետ և 1,3 %՝ այլ մետիսներ,
2,7 %՝ չինացիներ,
3,1 %՝ այլ (կոլումբիացիներ, բոլիվացիներ, մարոկկացիներ)։
Կրոն
Կրոնի վիճակագրական տվյալները բորոյում (2011 թվական) ։
Արտաքին հղումներ
Կատեգորիա:Լոնդոն Կատեգորիա:Լոնդոնի շրջաններ Կատեգորիա:Մեծ Բրիտանիա Կատեգորիա:Միացյալ Թագավորություն Կատեգորիա:Միացյալ Թագավորության աշխարհագրություն
Նիկոլո-Գուլակ
Նիկոլո-Գուլակ (Миколо-Гулак), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1865 թվականին։
2001 թվականի տվյալներով Նիկոլո-Գուլակ գյուղում բնակվում էր 772 մարդ։ Բնակավայրը զբաղեցնում է 1288 կմ²։
Լատերիտ
Լեռնային ապարները քայքայվում են տեղումներից, ջերմաստիճանի տատանումներից, քիմիական կամ մեխանիկական ներազդեցության արդյունքում։ Հոսող ջուրը քայքայում է ապարի հիմնական բյուրեղները, նվազեցնելով լավ լուծվող նատրիումի, կալիումի, մագնիումի, սիլիցիումի միացությունների խտությունը և մեծացնելով քիչ լուծվող երկաթի և ալյումինի միացությունները։
Լատերիտները հիմք են հանդիսանում արևդարձային գոտիներում կարմրահողերի առաջացման համար։
Ծանոթագրություններ
Կատեգորիա:Ալյումինի միներալներ Կատեգորիա:Շինարարական նյութեր Կատեգորիա:Հողագիտություն
Շանտե-Պերդրիքս աստղադիտարան
Շանտե-Պերդրիքս աստղադիտարան (Observatoire Chante-Perdrix, աստղադիտարանի կոդը` — «A77»), աստղադիտարան Ֆրանսիայի Վերին Ալպերի Պրովանս դեպարտամենտի հյուսիս արևմուտքում, Բանոն գյուղից 5 կմ հեռավորության վրա, ծովի մակերևույթից 630 մետր բարձրության վրա ։
2007 թվականից աստղադիտարանը առաջարկում է հեռահար դիտարկումների հնարավորություն ։
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ Ֆրանսիայում
Զանգվածի և էներգիայի համարժեքություն
Զանգվածի և էներգիայի համարժեքություն, հասկացություն ֆիզիկայում՝ հարաբերականության տեսության մեջ, ըստ որի՝ ֆիզիկական համակարգի կամ մարմնի լրիվ էներգիան հավասար է նրա զանգվածի և վակուումում լույսի արագության քառակուսու արտադրյալին․
որտեղ E-ն m զանգվածով մարմնի կամ համակարգի էներգիան է, c-ն՝ լույսի արագությունը վակումում, արժեքը՝ 299,792,458 մ/վ։
Ելնելով «զանգված» և «էներգիա» տերմինների ընկալումից՝ բանաձևը կարելի է երկու կերպ մեկնաբանել․
Առաջին մեկնաբանությունը երկրորդի մասնավոր դեպքը չէ։ Չնայած դադարի էներգիան էներգիայի մասնավոր դեպքն է, իսկ m֊ը գործնականում հավասար է m_{rel}֊ին մարմնի շարժման զրոյական կամ փոքր արագության դեպքում, բայց m֊ի ֆիզիկական բովանդակությունը երկրորդ մեկնաբանության շրջանակներից ավելին է․ այն սկալյար (այսինքն՝ արտահայտվում է մեկ թվով) ինվարիանտ (անփոփոխ՝ հաշվարկման համակարգի փոփոխության դեպքում) բազմապատկիչ է էներգիայի և իմպուլսի քառաչափ սահմանման մեջ, անալոգ է նյուտոնյան զանգվածին և նրա ուղղակի ընդհանրացումն է, և բացի այդ, m֊ը 4֊իմպուլսի վեկտորի մոդուլն է։ Ավելին, հենց m մեծությունն (և ոչ m_{rel}֊ն) է միակ սկալյարը, որը ոչ միայն բնութագրում է մարմնի իներտ հատկությունները փոքր արագությունների դեպքում, այլև որով այդ հատկությունները կարող են բավական պարզ գրվել մարմնի ցանկացած շարժման արագության համար ։ Այսպիսով, m֊ը՝ ինվարիանտ զանգվածը, ֆիզիկական մեծություն է, որն ունի ինքնուրույն և հիմնարար իմաստ ։
Ժամանակակից տեսական ֆիզիկայում զանգվածի և էներգիայի համարժեքության հասկացությունը սովորաբար կիրառվում է առաջին իմաստով ։
Բանաձևն ամենաընդհանրական ձևով առաջին անգամ ձևակերպել է Ալբերտ Այնշտայնը 1905 թվականին, սակայն մարմնի էներգիայի և իներտ հատկությունների կապի մասին պատկերացումները մշակվել են նաև այլ հետազոտողների ավելի վաղ աշխատանքներում։
Նշումներ
<references group="Ն"/>
Ծանոթագրություններ
Կատեգորիա:Հարաբերականության տեսություն Կատեգորիա:Էներգիա (ֆիզիկա)
Մ.թ.ա. 459
Իտալիա
Կատեգորիա:Մ.թ.ա. 459
Սիձուկա Արակավա
Սիձուկա Արակավա (荒川 静香, ), ճապոնացի գեղասահորդուհի է (մենասահք)։ Օլիմպիական չեմպիոն (2006) աշխարհի չեմպիոն (2004) է։ Սիձուկան դարձել է առաջին ճապոնացի գեղասահորդը, որը հաղթել է օլիմպիական մրցումներում։ Այն Ճապոնիայի պատմության մեջ երկրորդ օլիմպիական մեդալն է գեղասահքում՝ 1992 թվականին Միդորի Իտոյի արծաթե մեդալից հետո։ Արակավան նաև դարձել է երկրորդ (Թայ Սաթոյից հետո) ճապոնուհին, որը ձմեռային Օլիմպիական խաղերում որևէ մարզաձեւով ոսկե մեդալ է նվաճել։ Նրա մեդալը միակն էր 2006-ի Օլիմպիական խաղերում՝ Ճապոնիայի հավաքականի կազմում։
Անձնական կյանք
Սիձուկա Արակավան ծնվել է Տոկիոյի նահանգի Սինագավա մարզում, մեծացել է Սենդայում, որը Տոհոկու տարածաշրջանի խոշորագույն քաղաքն է։ Նա ընտանիքի միակ երեխան է։ Ապագա չեմպիոնուհուն անվանակոչել են ի պատիվ ճապոնական պատմության և գրականության մեջ հայտնի Սիձուկի Գոդզենի, որն ապրել է XII դարում։
Սենդայի սպորտային սահադաշտի փակելուց հետո, որտեղ սկսվել էր նրա կարիերան, Սիձուկան ժամանակավորապես ապրում է Սիմսբուրիում (Կոնեկտիկուտ նահանգ) և մարզվում Կոնեկտիկուտի միջազգային չմշկավազքի կենտրոնում։
Նրա գեղասհքի կուռքերն են Քրիստի Յամաչուգին և Յուկա Սատոն։ Սիրում է լսել Քրիստինա Ագիլերայի, Բիյոնսեի և EXILE խմբի կատարումները։ Սիրում է գնումներ կատարել, լող, գոլֆ և ջրային սպորտաձևեր։
Որպես իր հոբբի՝ Սիձուկան նշում է գուրմանական ուտեստների պատրաստումը։ Նա հավաքում է խաղալիք արջուկներ (անգլ.՝ Beanie Baby), ունի շի-տցու՝ Չարո անունով և համստեր՝ Ջինթոքի։ Նա ունի նաև չորս շուն՝ Չոկո, Տիրամիսու, Արոմա և Ռոսա։
Կարիերայի սկիզբ
Սիձուկան 5 տարեկանում սկսում է հետաքրքրվել գեղասահքով և ընդունվում է Chibikko Skate School մարզադպրոց ։ Յոթ տարեկանում հաճախում է բալետի դասերի՝ ազգային ակադեմիական թատրոնում։ Սիձուկան սկսել է մարզվել Հիրոսի Նագակուբոյի ղեկավարությամբ, որն ավելի վաղ հանդես էր գալիս 1972 թվականին Ճապոնական Սապորո քաղաքում տեղի ունեցած Ձմեռային օլիմպիական խաղերում։ Ութ տարեկանում նա հաջողությամբ կատարել է իր առաջին եռակի ցատկը՝ «սալխովը»։
1994 թվականից Սիձուկան մասնակցել է Ազգային առաջնություններում։ 1994-1996թթ. նրան անվանել են «Ճապոնիայի լավագույն պատանի գեղասահորդուհի» (անգլ.՝ All Japan Junior Figure athlete): Արակավան արագ առաջադիմել է և դարձել առաջին ճապոնացի գեղասահորդը, որը երեք անգամ անընդմեջ նվաճել է ազգային պատանեկան տիտղոսները։
Մեծահասակների մակարդակում
Սիձուկա Արակավան 1998-ին և 1999-ին դարձել Է Ճապոնիայի չեմպիոն։
Նրա օլիմպիական դեբյուտը տեղի է ունեցել 16 տարեկանում, երբ նա ներկայացրել Է Ճապոնիան 1998 թվականի Նագանոյի Ձմեռային օլիմպիական խաղերում։ Ճապոնիայի կայսրը և կայսրուհին կանանց կամայական ծրագրի ընթացքում ներկա են եղել մրցաշարին։ Այդ ժամանակ Սիձուկան դարձավ 13-րդը՝ հանդիսանալով իր երկրի հավաքականի երկրորդ համարը։
2002 թվականին Արակավան երկրորդ տեղն Է զբաղեցրել Ճապոնիայի առաջնությունում և արդյունքում չի մասնակցել Ձմեռային օլիմպիական խաղերին։
2002-2003 մրցաշրջանում Սիձուկան հաղթել է Ձմեռային ասիական խաղերում և Ձմեռային Ունիվերսիադայում։ Նա, չորս մայրցամաքների առաջնությունում, երկու անընդմեջ նվաճում էարծաթե մեդալ։ Ճապոնիայում անցկացվող գեղասահքի միջազգային բաց մրցումներում (NHK Trophy) նվաճում է բրոնզե մեդալ։ Այնուհետև նա երրորդն էր Ճապոնիայի առաջնությունում հինգ մեդալակիր՝ ի լրումն նախորդ մրցաշրջանների երկու ոսկե և երկու արծաթե մեդալների։
2004-ին Արակավան նվաճում աշխարհի առաջնությունը՝ կատարելով յոթ եռացատկ ։ Նա դառնում է աշխարհի երրորդ ճապոնացի չեմպիոնուհին՝ Միդորի Իտոյից (1989) և Յուկի Սատոյից հետո (1994)։
Սիձուկան պատրաստվում էր սիրողական կարիերան ավարտել 2004-ին, սակայն աշխարհի առաջնությունում հաղթանակը ստիպեց նրան փոխել իր ծրագրերը։ Նա ոտքի վնասվածք ուներ, կարոտում էր տունը և մոտիվացիայի պակասի արդունքում սկսում է ետ մնալ իրենից երիտասարդներից։
Սիձուկայի խոսքով, 2005 թվականի աշխարհի առաջնությունում իններորդ տեղը պատճառ է դառնում, որ նա մնա սպորտում և վերականգնի իր մարզավիճակը։ Նա կարծում էր, որ չի կարող հեռանալ սպորտից նման մինորային նոտայով։ 2005-ի նոյեմբերին նա դիմում է Նիկոլայ Մորոզովին՝ խնդրելով դառնալ իր մարզիչը։ 2006 թվականին Սիձուկան դառում է Օլիմպիական խաղերի հաղթող՝ միայն հինգ եռացատկ ազատ ծրագրում ։
Արտաքին հղումներ
Կատեգորիա:Ճապոնացի գեղասահորդներ Կատեգորիա:Օլիմպիական գեղասահորդներ Կատեգորիա:Օլիմպիական չեմպիոններ
(6911) Նենսիգրին
(6911) Նենսիգրին (Nancygreen), աստերոիդ աստերոիդների գոտի ներքին մասում։ Հայտնաբերվել է 1991 թվականի ապրիլի 10-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 1,93188 ա. մ., առավելագույնը մոտենում է 1,7582 ա. մ. հեռավորության վրա և հեռանում 2,1055 ա. մ. ։ Արեգակի շուրջ մեկ ամբողջական պտույտ է կատարում 980,77 երկրային օրվա ընթացքում, իր ուղեծրով շարժվելով միջինում 0,367057 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,9° անկյուն։
Նենսիգրին աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Ֆրենսիս Սքոթ Ֆիցջերալդ
Ֆրենսիս Սքոթ Ֆիցջերալդ, ամերիկացի գրող, հայտնի է 1920-ականների ամերիկյան «ջազի դարաշրջանը» նկարագրող վեպերով ու պատմվածքներով։ Ծնվել է միջինից բարձր խավի ընտանիքում Մինսոտայում, սակայն մեծացել է Նյու Յորքում։ Հաճախել է Փրինսթոնի համալսարան, սակայն ձախողված հարաբերությունների և գրելով զբաղված լինելու պատճառով՝ ուսում կիսատ է թողել։ 1917 թվականին` ուսումը դադարեցնելուց հետո, միացել է ամերիկյան բանակին։ Ալաբամայում ծառայության տարիներին ծանոթացել է հարուստ և բարձր խավից եկող Զելդա Սաիրեին։ Չնայած՝ Զելդան բավականին երկար ժամանակ մերժել է Ֆիցջերալդին նրա ֆինանսական անբավարարության պատճառով՝ ամուսնացել է նրա հետ Ֆիցջերալդի «Դրախտի այս կողմում» ստեղծագործության հաջողումից հետո(1920)։
1920 թվականին մեկնել է Եվրոպա որտեղ ծանոթացել է բազմաթիվ «կորած սերնդի» գրողների հետ։ Նրա վրա մեծ ազդեցություն է թողել հատկապես Էռնեստ Հեմինգուեյը։ Գրողի երկրորդ վեպը՝ «Գեղեցիկն ու անիծվածը» նրան դարձրեց Նյու Յորքի էլիտայի ներկայացուցիչ։ Մինչ նովելի նպագրումը հրատարակել է տարբեր պատմվածքներ թերթերում։ Ֆիցգերալիդ հաջորդ նովելը՝ «Մեծն Գեթսբին»-ն(1925) ոգեշնչված էր նրա հայտնությունից և Զելդայի հետ հարաբերություններից։ Երբ Զելդան շիզոֆրենիայի պատճառով տեղափոխվել է հոգեբուժարան՝ գրողը ավարտել է իր վերջին նովելը «Գիշերն անուշ է»(1934) անվանմամբ։
Հայտնիության նվազումից հետո՝ Ֆինանսական խնդիրների պատճառով տեղափոխվել է Հոլիվուդ և սկսել է խմբագրել և գրել սցենարներ։ Հարբեցողության հետ երկար պայքարից հետո մահացել է 1940 թվականին՝ 44 տարեկանում։ Նրա անավարտ նովելներից մեկը հետագայում ավարտել է Էդմունդ Վիլսոնը և հրապարակել նրա մահից հետո։
Ֆիցջերալդի ստեղծագործությունը 20-րդ դարի ամերիկյան գրականության փայլուն նմուշներից է ։ Նրա ժամանակակիցներն են Դրայզերն ու Ֆոլքները, Հեմինգուեյն ու Վուլֆը, բայց Ֆիցջերալդի տեղն ու դերն ուրույն է։ Նա առաջինը խոսեց այն սերնդի անունից, որը կյանք էր մտել Առաջին աշխարհամարտից հետո։«Մեծն Գեթսբին» Ֆիցջերալդի հայտնի վեպն է։ Լույս է տեսել 1925-ին և ամերիկյան գրականության մեջ համարվում է «ջազի դարի» տիպիկ արտացոլումը։ Վեպն ավարտվել ու հրատարակվել է Փարիզում, ուր այդ ժամանակ ապրում էր գրողը։ Նրա հայտնի վեպերից է նաև «Բենջամին Բաթոնի առեղծվածային պատմությունը»:
Վեպի գործողությունը տեղի է ունենում Նյու Յորքում, Լոնգ Այլենդում 20-րդ դարի 20-ականներին։ Առաջին աշխարհամարտի քաոսից հետո ամերիկյան հասարակությունը թևակոխում է զարգացման փուլ։ Հեղինակի կենդանության օրոք վեպն առանձնապես մեծ հռչակ չուներ, 24 հազարից պակաս օրինակ էր ընդամենը վաճառվել։ Հաջորդ տասնամյակներում վեպը դարձավ շատ երկրների գրականության դպրոցական և բուհական դասընթացի պարտադիր գործ։ Պատմողը՝ առաջին դեմքով հանդես եկող Նիք Քարաուեյը, սկսում է վեպը մի խորհրդից, որն իրեն ժամանակին տվել է հարուստ հայրը, այն է՝ չդատել ուրիշ մարդկանց, ովքեր չունեն իր առավելությունները։ Այս խորհրդին հետևելը Նիքի սովորությունն է, բայց բացառություն է Գեթսբին։ Նիքը լքում է Նյու Յորքը, վերադառնում Միջին Արևելք։
«Գիշերն անույշ է»-ն Ֆիցջերալդի դասական վեպն է, գրվել է 1934-ին։ Գործողությունը տեղի է ունենում Եվրոպայում՝ Ֆրանսիայի Անթիբ քաղաքում։
Վաղ շրջան
Հայրը՝ Էդվարդ Ֆիցջերալդը, սերում էր իրռլանդական և անգլիական ընտանիքներից և տեղափոխվել էր ԱՄՆ Մերիլենդից՝ Քաղաքական պատերազմից հետո։ Մայրը՝ Մերի Մոլլի ՄՔունն Ֆիցջերալդը, իռլանդական ծագում է ունեցել։ Էդվարդի զարմիկին 1865 թվականին կախահան են հանել Աբրահամ Լինկոլնի սպանության մասնակցության մեղադրանքով։
Ֆիցջերալդը կյանքի առաջին տասնամյակը անց է կացրել Բուֆալոյում, որտեղ նրա հայրը աշխատում էր։ Սովորել է Բուֆալոյի Կաթոլիկ դպրոցում, որտեղ բացահայտվել է սերը գրականության հանդեպ։ Մոր ստացած ժառանգությունը և մորաքրոջ ֆինանսական օգնությունը ապահովել են ընտանիքի հարմարավետ կյանքը։
1908 թվականին վերադարձել է Մինեսոտա հոր աշխատանքից ազատման պատճառով։ 1908-1911 թվականներին հաճախել է Սեյնթ Փոլի ակադեմիա, որի թերթում առաջին անգամ տպագրվել է Ֆիցջերալիդ պատմվածքը երբ նա ընդամենը 13 տարեկան էր։ 1911 թվականին մեկնել է Նյումանի դպրոցում ուսումը շարունակելու և խաղացել է դպրոցի ֆուտբոլի հավաքականում։ Այնտեղ հանդիպել է Սիգուրմե Ֆրեյին, որը նրան խորհուրդ է տվել շարունակել ստեղծագործելը՝ տղայի մեջ ապագա գրող տեսնելով։
1913 թվականին Նյումանի դպրոցը ավարտելուց հետո ընդունվել է Փրինսթոնի համալսարան, որտեղ ևս փորձել է միանալ ֆուտբոլային թիմին, սակայն՝ շուտ հեռացվել է թիմից։ Փրինսթոնում ընկերացել է ապագա գրաքննադատների և գրողների հետ ներառյալ Էսմունդ Վիլսոնի և Ջոն Բիշոփի։ Այստեղ գրել է իր առաջին գիրքը, որը չի հրատարակվել։
Զելդա Ֆիցջերալդ
1918 թվականին  Ալաբամայում ծառայության ժամանակ հանդիպել և սիրահարվել է Զելդա Սաիրեին, որը շատ հարուստ ընտանիքից էր։ Նրանց միջև սիրավեպ է սկսվել, սակայն Ֆիցջերալդը տեղափոխվել է հյուսիս ծառայության։ Հետագայում նրանք կրկին սկսել են հանդիպել։ Զելդան դարձել է գրողի ոգեշնչման աղբյուրը և նույնիսկ հատվածներ է օգտագործել Զելդայի օրագրից։ Ի վերջո՝ նրանք անբաժանելի են դարձել։
1921 թվականին ծնվել է նրանց առաջին և միակ երեխան։
Ծանոթագրություններ
Կատեգորիա:Ամերիկացի գրողներ Կատեգորիա:Փրինսթոնի համալսարանի շրջանավարտներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի սցենարիստներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ վիպասաններ Կատեգորիա:Մոդեռնիստ գրողներ Կատեգորիա:20-րդ դարի ամերիկացի պատմվածքագիրներ Կատեգորիա:Սրտամկանի ինֆարկտից մահացածներ
Ֆուտբոլի աշխարհի առաջնություն 1938
Ֆուտբոլի աշխարհի առաջնություն 1938, երրորդ Աշխարհի գավաթի խաղարկությունն է, որը անցակցվել է Ֆրանսիայում 1938 թվականի հունիսի 4-ից 19-ը։ Իտալիան նորից հաղթեց առաջնությունում (դառնալով առաջին և միակ հավաքականը, որն Աշխարհի գավաթը երկու անգամ նվաճել է նույն մարզիչի` Վիտտորիո Պոցոյի օրոք), եզրափակչում առավելության հասնելով Հունգարիայի նկատմամբ 4-2 հաշվով։
Անցկացման վայրի ընտրություն
Ֆրանսիան որոշվեց որպես առաջնության անցկացման վայր ՖԻՖԱ-յի կողմից Բեռլինում 1936 թվականի օգոստոսի 13-ին։ Ֆրանսիան քվեարկության արդյունքներով առաջ անցավ Արգենտինայից և Գերմանիայից։ Որոշումը բողոքի ալիք բերձրացրեց Հարավային ամերիկայում, քանի որ արդեն երկրորդ անգամ անընդմեջ առաջնությունը տեղի էր ունենում Եվրոպայում։ Սա վերջին Աշխարհի գավաթն էր, որը տեղի ունեցավ մինչև Երկրորդ համաշխարհային պատերազմը։
Որակավորում
Քանի որ Աշխարհի գավաթի խաղարկությունը որոշվեց անցկացնել Եվրոպայում Ուրուգվայը և Արգենտինան հրաժարվեցին մասնակցությունից, իսկ Իսպանիան չմասնակցեց պատերազմի պատճառով։
Առաջին անգամ ընդունող երկիրը (Ֆրանսիան) և գործող չեմպիոնը (Իտալիա) որակավորվեցին ավտոմատ։ Գործող չեմպիոններին տրվեց ավտոմատ որակավորվելու իրավունք մինչև 2006 թվականի Աշխարհի գավաթը, երբ այս կանոնը հանվեց։
Մյուս 14 տեղերից 11-ը տրվեց Եվրոպային, երկուսը Ամերիկային, մեկը` Ասիային։ Արդյունքում միայն երեք ոչ եվրոպական հավաքական մասնակցեցին առաջնությանը` Բրազիլիան, Կուբան և Հոլանդական Օստ Ինդիան։
Ավստրիան որակավորվեց Աշխարհի գավաթին, սակայն որակավորումից հետո հրաժարվեց մասնակցությունից Գերմանիայի հետ միանալու պատճառով։ Չնայած Ավստրայի հրաժարվելում, հավաքականի որոշ ֆուտբոլիստներ մասնակցեցին Գերմանիայի դրոշի ներքո (ավստրիացի լեգենդար խաղացող Մատիաս Սինդելարը հրաժարվեց խաղալ Գերմանիայի դրոշի ներքո) ։ Լատվիան Ավստրիայի խմբում զբաղեցրել էր երկրորդ տեղը, սակայն չմասնակցեց առաջնությանը, իսկ Ավստրիայի տեղը մնաց դատարկ։ Շվեդիան, որը պետք է լիներ Ավստրիայի մրցակիցը ավտոմատ անցավ հաջորդ փուլ։
Այս առաջնությունում առաջին և միակ անգամ մասնակցեցին Կուբան և Հոլանդական Օստ Ինդիան (ներկայումս Ինդոնեզիա)։ Այս առաջնությունում առաջին անգամ մասնակցեցին Լեհաստանը և Նորվեգիան։ Լեհաստանը և Նիդերլանդները մինչև 1974 թվականը այլևս չորակավորվեցին։
Ձևաչափ
1934 թվականի փլեյ-օֆֆ ձևաչափը պահպանվեց։ Եթե հիմնական ժամանակի 90 րոպեներից հետո ոչ ոքի է, ապա խաղարկվում է 30 րոպե ավելացված ժամանակ։ Եթե հաշիվը դեռ հավասար է, ապա իրականացվում է վերախաղարկություն։ Սա երկու Աշխարհի գավաթներից վերջինն էր, որտեղ չանցկացվեցին խմբային փուլի խաղարկություններ։
Տեսություն
Գերմանիան, Ֆրանսիան, Իտալիան, Չեխոսլովակիան, Հունգարիան, Կուբան և Բրազիլիան ընդգրկվեցին առաջին զամբյուղում 1938 թվականի մարտի 5-ին Փարիզում կայացած վիճակահանության ժամանակ ։
Առաջին յոթ խաղերից հինգում խաղարկվեցին ավելացված ժամանակ և երկու խաղում ստիպված եղան վերախաղարկելու։ Վերկախաղարկումներից մեկում Կուբան անցավ հաջորդ փուլ` հաղթելով Ռումինիային։ Մյուս վերախաղարկությունում Գերմանիան 2-4 հաշվով պարտվեց Շվեյցարիային։ Այս խաղի ընթացքում հանդիսատեսը թշնամաբար էր տրամադրված գերմանացիների դեմ և տարբեր առարկաներ էին նետում խաղացողների վրա, իսկ պարտության մեջ մեղադրեցին Գերմանիայի մարզիչ Սեպ Հերբերգերին, որ նա թիմում ընդգրկել էր հինգ ավստրիացու։ Գերմանացի լրագրողները հետագայում գրեցին, որ գերմանացիները և ավստրիացիները գերադասեցին խաղալ միմյանց դեմ նույն հավաքականի կազմում ։ Սա առաջին և միակ անգամն էր Աշխարհի գավաթի պատմության մեջ, որ Գերմանացիները չներառվեցին քառորդ եզրափակչում (նրանք չէին մասնակցել 1930 և 1950 թվականների աշխարհի առաջնություններին)։
Շվեդիան առանց խաղալու անցավ քառորդ եզրափակիչ, քանի որ Ավստրիան հրաժարվել էր իր մասնակցությունից, իսկ քառորդ եզրափակչում հաղթեցին Կուբային 8-0 հաշվով։ Ընդունող երկիր Ֆրանսիան պարտվեց Իտալիային, իսկ Շվեյցարիան պարտվեց Հունգարիային։ Չեխոսլովակիան ավելացված ժամանակում ոչ ոքի խաղաց Բրազիլիայի դեմ, երկրորդ խաղում Բրազիլիան հաղթեց 2-1 հաշվով։
Կիսաեզրափակչում Հունգարիան հաղթեց շվեդներին 5-1 հաշվով, իսկ Իտալիան հաղթեց Բրազիլիային 2-1 հաշվով։ Բրազիլիան նվաճեց բրոնզե մեդալը` հաղթելով Շվեդիային 4-2 հաշվով։
Համաձայն ասեկոսեների, եզրափակչից առաջ Բենիտո Մուսոլինին հեռագիր է ուղարկել հավաքականին ասելով,-«Vincere o morire!» (թարգմանաբար «Հաղթանակ կամ մահ»)։ Սակայն այս հեռագիրը չի պահպանվել և Իտալիայի խաղացող Պիետրո Ռավան ասել է, որ դա ճիշտ չէ, և Մուսոլինին հեռագիր է ուղարկել ցանկանալով հաջողություն, բայց երբեք հաղթանակ կամ մահ ։
Եզրափակիչը կայացավ Ստադ Օլիմպիկ դե Կոլոմբեսում, Փարիզ։ Իտալացիները հաշվում արագ առաջ անցան, սակայն հունգարացիները երկու րոպե հետո հավասարեցրեցին հաշիվը։ Քիչ անց իտալացիները նորից առաջ անցան, իսկ խաղակեսը ավարտվեց 3-1 հաշվով, իսկ հանդիպումը ավարտվեց 4-2 հաշվով հօգուտ իտալացիների։
Մարզադաշտեր
Բոլոր այս մարզադաշտերում բացի Լիոնից անցկացվեցին խաղեր, Լիոնում չանցկացվեց, քանի որ Ավստրիան հրաժարվեց մասնակցել առաջնությանը։
Ռմբարկուներ
Յոթ գոլով Լեոնիդասը դարձավ առաջնության գլխավոր ռմբարկու։ Ընդհանուր 84 գոլի հեղինակ դարձան 42 տարբեր խաղացող, որից եկուսը գրավեցին սեփական դարպասը։
ՖԻՖԱ ներկայացված մրցաշարային աղյուսակ
1986 թվականին ՖԻՖԱ-ն հաշվետվություն հրապարակեց, որտեղ տրված է մինչև 1986 թվականի Աշխարհի գավաթը ներառյալ բոլոր առաջնությունների ընդհանուր մրցաշարային աղյուսակները ։ 1938 թվականի Աշխարհի գավաթի մրցաշարային աղյուսակը հետևյալն է։
Ծանոթագրություններ
Կատեգորիա:Ֆուտբոլի աշխարհի առաջնություն Կատեգորիա:1938 ֆուտբոլում Կատեգորիա:Ֆրանսիայում անցկացվող ֆուտբոլի միջազգային մրցություններ
Թուխան
Թուխան, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վիրջինյան պարկամուկ
Վիրջինյան պարկամուկ, Կենդանիների թագավորության, Քորդավորների տիպի, Կաթնասունների դասի, պարկամուկների կարգի և ընտանիքի ողնաշարավոր կենդանի։ Տարածված են Կոստա Ռիկայից Հյուսիսային Ամերիկայի վերջը՝ Ալյասկա թերակղզին ընկած հատվածում։ Տարածված են հիմնականում Ամերիկայի Միացյալ Նահանգներում, Կանադայում, Մեքսիկայում և այլ երկրներում։
Անվանում
«Պարկամուկ» կենդանու անվանումը վերցված է ալգոներեն wapathemwa բառից, որը նշանակում է՝ սպիտակ կենդանի։ Ավելի ուշ, երբ հայտաբերվեցին պարկամուկների այլ տեսակներ, այս անվանումը տրվեց ընտանիքի անվանմանը։ Կենդանու գիտական անվանումը (Didelphis) գալիս է հունական երկու արմատներից։ Առաջին (di) արմատը նշանակում է մեկ, մյուս արմատը՝ delphys, նշանակում է արգանդ։ Կենդանիները առաջին անգամ հայտնաբերվել են Վիրջինիայում և այդ իսկ պատճառով ստացել են այդ անվանումը ։
Արտաքին տեսք
Վիրջինյան պարկամկները կատվի չափսերի կենդանիներ են։ Մարմնի երկարությունը հասնում է 33-ից 55 սմ-ի, իսկ պոչի երկարությունը՝ 25-ից 54 սմ-ի։ Չափահաս կաթնասունների քաշը տատանվում է 1,9-ից 6 կգ-ի։ Արուները ի տարբերություն էգերի ավելի մեծ են և ուժեղ (սովորաբար արուների քաշը տատանվում է 2,1-2,8 կգ-ի)։ Էգերը փոքր են, թեթև և համեմատաբար ավելի թույլ, իսկ քաշը՝ 1,9-2,1 կգ։ Ունեն երկար վիբրիսներ (բեղիկներ)։ Վիբրիսները վկայում են այն մասին, որ այս տեսակները ցեղային կապեր ունեն կատվազգիների հետ։
Ականջները համեմատաբար կարճ են։ Ծնված պահին դրանք լինում են մուգ սև, սակայն տարիների ընթացքում գնալով բացանում են՝ հասնելով մոխրագույնի։ Ոտքերը կարճ են և փոքրիկ։ Յուրաքանչյուր ոտնաթաթի վրա կան հինգ փոքրիկ մատեր։ Համեմատաբար առաջ է ցցված քիթը, որը սովորաբար վարդագույն է։
Արտաքինից պատված է բրդի հաստ շերտով։ Մաշկը գնալով բարականում է՝ իսկ նախաբուրդը համեմատաբար լինում է ավելի կարճ և փափուկ։ Տարվա ընթացքում երկու անգամ այս տեսակները կատարում են մաշկափոխանակություն։ Ցուրտ ժամանակահատվածում նրանց մաշկը պատվում է սպիտակ մորթիով, իսկ ամռանը և գարնանը՝ գորշ գույնով։ Ընդհանուր առմամբ ավելի տարածված են մուգ հարավային տեսակները։ պարկամուկների ամենամուգ տեղերը համարվում են ականջները և թաթերը՝ թե՛ ձմռանը, թե՛ ամռանը։
Գանգը կազմված է պարզագույն ոսկրերից։ Ունեն 50 մանր և միջին ատամներ։ Ստորև ներկայացված են ատամնային բանաձևը։
որտեղ I - incisivi, C - canini, P - praemolares և M - molares ատամներ։
Մարմնի միջին ջերմաստիճանը հասնում է 35-35,5 °C-ի։ Սրտի անոթազարկը րոպեում մինչև 200 զարկ է։ Ունեն 22 քրոմոսոմներ։
Տարածվածություն
Վիրջինյան պարկամուկները համարվում են Ամերիկա աշխարհամասի էնդեմիկ կենդանատեսակներ։ Նրանց պատմական արեալը, որտեղ բնակվել են սկիզբ է առնում հարավում՝ Լատինական Ամերիկայի հյուսիսայի հատվածից, հասնելով մինչև Հարավային Կանադա։ Որոշ քանակությամբ այս կենդանիներից ապրում են նաև Կանադայի միչծովային, կղզիային տարածքներում (հիմնականում Բաֆինի երկիր կղզում)։ Կանադայում նրանք տարածված են քիչ քանակությամբ։ Ցամաքային տարածքներում նրանք ապրում են միայն Օնտարիո նահանգում՝ ընդ որում բավականին քիչ քանակությամբ։
Այս տեսակները չեն կարողացել հարմարվել Լատինական Ամերիկայի (Բրազիլիա, Արգենտինա, Պերու, Ուրուգվայ, Պարագվայ, Վենեսուելա) երկրների տաք պայմաններին և չեն հաստատվել այստեղ։ Փոխարենը կարողացել են բնակություն հաստատել Կենտրոնական Ամերիկայի որոշ երկրներում։ Հիմնականում Գվատեմալա, Բելիզ, Սալվադոր, Հոնդուրաս, Նիկարագուա և Կոստա Ռիկա պետություններում։
Բնական տարածքը, որտեղ բնակվում են (և բնակվել են) այս տեսակի կաթնասունները, դա Ամերիկայի Միացյալ Նահանգների արևելյան մասն է։ Ուշ միջնադարում Հյուսիսային Ամերիկայի առաջին գաղութարար երկրների (Միացյալ Թագավորություն (Անգլիա), Ֆրանսիա) նվաճողները առաջին անգամ տեսան այս կենդանուն 1858 թվականին ներկայիս Ամերիկայի Միացյալ Նահանգների Փենսիլվանիա նահանգում։ Այնտեղից վիրջինյան պարկամուկները շարժվեցին տարբեր ուղղություններով և հաստատվեցին ԱՄՆ-ի տարբեր շրջաններում։ 1900 թվականի տվյալներով արդեն Նոր Անգլիայում, Կալիֆորնիայում և Վիրջինիայում ապրում են մեծ քանակությամբ այս կենդանիներից։ Շարժվելով հյուսիս, նրանք հաստատվեցին Կանադայի հարավային ափերի մոտ, իսկ հարավ շարժվելով մեծ քանակությամբ կենդանիներ հարմարվեցին Մեքսիկայի պայմաններին։
Կենսակերպ և սննդառություն
Վիրջինյան պարկամուկները բնակվում են տարբեր միջավայրերում, սկսած համեմատաբար չոր վայրերից մինչև ափամերձ տարածքներ։ Սակայն ընդհանուր առմամբ այս կենդանիները նախընտրում են ապրել որքան հնարավոր է ավելի խոնավ և թաց միջավայրերում։ Այդպիսի տարածքներ կարող են հանդիսանալ լճերի ափամերձ շրջանները և ճահճուտները։
Վիրջինյան պարկամուկները մարդամոտ են և բավականին շուտ են հարմարվում մարդու կողքին ապրելուն։ Ամռան ամիսներին հիմնականում ապրում են ծառորի վրա, և իջնում են ներքև միայն սնունդ հայթայթելու նպատակներով։ Մարդաշատ վայրերում ևս հարմարվում են այս կաթնասունները։ Նրանք կարող են ապրել ինչպես անտառներում և սավաննաներում, այնպես էլ կիսաքանդ շենքերի կողքին և փողոցներում։ Նրանք հարմարվում են նաև նկուղի պայմաններին։
Հետազոտությունները ցույց են տվել, որ պարկամկանը բնորոշ բնական միջավայրը ունի ավելի շուտ երկարավուն, քան կլորավուն ձև, որը հաջորդում է գետի կամ առվակի հոսքին։ Դրա մակերեսը տատանվում է 0.12-ից 23,47 հեկտար, միջինը 4.65 հեկտար (Տեխաս), սակայն այն կարող է հասնել մինչև 254 հա։
Հիմնականում իրենց դրսևորում են հանգիստ։ Նյարդային համակարգը վատ է զարգացած և նրան այդքան զգայում չեն։ Նյարդային համակարգի գործունեությունը ակտիվանում է բազամանալու ժամանակաշրջանի և հասութնության հետ զուգընթաց։ Էգի համար սովորաբար երկու արուներ միշտ կռվում են։ Այդ կռիվները վերջանում են կենդանիներից մեկը մահով կամ փախուստով ։ Բազմացման շրջանում կենդանիները ագրեսիվ դառնալուն զուգընթաց արտաբերում են տարբեր ձայներ ։
Համեմատած այլ կաթնասունների, պարկամուկները բավականին դանդաղաշարժ և անկարող են։ Վազելու ժամանակ նրանց արագությունը հասնում է մինչև 7,4 կմ/ժ-ի։ Ինչ որ տեղ բարձրանալու համար նրանց քիչ են օգնում փոքրիկ թաթերը։ Այս պարագայում առավել հարմար է կիրառել ճկուն և հղոր պոչը։ Կարողանում են նաև լողալ լճերում և գետերում, սակայն շատ դանդաղ (արագությունը՝ 1,1 կմ/ժ)։
Վտանգի պարագայում նրանք կարող են միաժամանակ և ցույց տալ ագրեսիվ պահվածք, և սատկած ձևանալ ։ Նրանք նաև շատ վախկոտ են և վախի պատճառով նույնիսկ կարող են սատկել։ Լավ վախենալուց հետո նրանք կարող են ապրել առնվազն 6 ժամ։ Նրանք կարող են սատկած ձևանալ երկար ժամանակ։